Nicolai Krog Oscar von Munthe af Morgenstierne

Nicolai Krog Oscar von Munthe af Morgenstierne (1822–1908) var en norsk kammerherre, oberstløytnant og tollkasserer. 

Han ble født i Porsgrund (Porsgrunn) som sønn av høyesterettsadvokat Bredo Henrik von Munthe af Morgenstierne og Cathrine Elisabeth Fries (1781–1840). Han gikk den militære løpebane, ble premierløytnant i 1853, kammerherre hos kronprins Carl i 1855. I 1862 ble han major ved Norske Jægerkorps, samme år kabinetskammerherre hos kong Carl. Endte som oberstløytnant i 1868, før han trådte ut av arméen. I 1881 ble han utnevnt til tollkasserer i Arendal, i 1884 til samme funksjon i Tønsberg.

Ekteskap 
 Den 8. mai 1844 lot han seg vie til den russiske fyrstinne Alexandrine Alexievna af Lobanoff-Rostoff. Forbindelsen kom i stand gjennom brudgommens svigerinne Anastasia Sergiewna Soltikoff, som også var av russisk avstamning. Paret fikk fire barn sammen. Fyrstinnen døde den 23. januar 1858. 
 Morgenstierne giftet seg på ny i 1878 med sangerinnen Severine Petrine Bye, enke etter pianist Thomas Tellefsen. De fikk 1 barn sammen.  

Nicolai Krog Oscar von Munthe af Morgenstierne døde i Tønsberg 16. november 1908.

Referanser 

Norske kammerherrer
Slekten Munthe af Morgenstierne